Onsdagens 3. etape af Baskerlandet Rundt bød på endnu en dag med bakket terræn. Jumbo-Visma-kaptajnen Jonas Vingegaard fik sit hold til at sidde fremme store dele af dagen, men alligevel fik profiler som Esteban Chavez og Juan Pedro skabt et lille hul inden den sidste stigning. De blev dog hentet inden den sidste kilometer, og her var Jonas Vingegaard ganske suveræn og kørte fra dem alle sammen. Thyboen vandt etapen foran spanierne Mikel Landa og Enric Mas og overtog førertrøjen i løbet. Danske Mattias Skjelmose var også yderst velkørende. Han blev nummer seks på etapen. Top-tre på etapen: Jonas Vingegaard Mikel Landa +2 Enric Mas +2 Ion Izagirre +8 David Gaudu +8 Top-tre i klassementet: Jonas Vingegaard Mikel Landa +5 David Gaudu +16

Referat:
Jonas Vingegaard overtager også løbets førertrøje.